Riccardo Cassin

Riccardo Cassin (1909–2009) var en italiensk fjellklatrer og fjellutstyrsprodusent.

 Fjellklatrer 
miniatyr|upright|Grandes Jorasses' nordvegg. Walkerpilaren sees til venstre for midten av bildet som en rygg som leder rett opp til den høyeste toppen.
I sin ungdom kom Riccardo Cassin til Lecco på jakt etter arbeid, og som medlem av Ragni di Lecco («Leccos edderkopper») gjorde her sine første alpine erfaringer. Intervju med Cassin  I 1930-årene ble han kjent på grunn av førstebestigninger av sin tids høyeste vanskelighetsgrad. Alt i alt foretok Cassin 2500 oppstigninger, hvorav over 100 førstebestigninger.

Mange av rutene han åpnet i mellomkrigstiden er blitt klassikere:
 Sydøstveggen på Torre Trieste i  Civettagruppen (august 1934, med Vitali og Pozzi)
 Nordveggen av Westliche Zinne (august 1935, med V. Ratti)
 Piz Badiles nordøstvegg (august 1937, med V. Ratti, G. Esposito, Mario Molteni, Giuseppe Valsecchi)
 Walkerpilaren på Grandes Jorasses (juli 1938, med G. Esposito, Tizzoni)

 Krigsinnsats 
Under andre verdenskrig kjempet Cassin i den italienske partisanbevegelsen mot de tyske okkupantene. 26. april 1945, da han var blitt partisanleder, forsøkte han sammen med V. Ratti å hindre en gruppe tyske soldater fra å komme seg over til Valtellina og St. Moritz. Ratti  – en klatrekamerat fra flere førstebestigninger  –  falt i aksjonen. Cassin ble dekorert for sin innsats i partisanbevegelsen i årene 1943–1945.

 Ekspedisjonsleder 
Etter krigen var det meningen at han skulle delta på den første italienske Karakorumekspedisjon som i 1954 lyktes i å førstebestige K2, men ifølge ham selv ble han tatt av deltakerlista fordi legene mente han hadde et hjerteproblem. Skuffelsen ble mildnet av at CAI betrodde ham ledelsen av den andre italienske Karakoramekspedisjon som lyktes å få førstebestigningen av den vakre og vanskelige Gasherbrum IV (Walter Bonatti og Carlo Mauri nådde toppunktet 5. august 1958).

Senere ledet Cassin en ekspedisjon til Jirishanca i Andesfjellene (1960). I 1961 ledet og klatret han sydveggen av Mount McKinley, Alaska («Cassin Ridge»); den gang fjellets vanskeligste rute. Han ledet også en ekspedisjon som forsøkte å bestige Lhotses sydvegg (1975).

78 år gammel gikk han Piz-Badiles nordøstvegg i anledning 50-årsjubileet for sin egen førstebestigning.

Riccardo Cassin døde i august 2009 i sitt hus ved Lecco, 100 år gammel. Daniele Redaelli, gazzetta.it

 Produsent av klatreutsyr 
I 1947 begynte Riccardo Cassin å utvikle og produsere fjellbolter i et skur i Lecco, senere ble også hammere, isøkser og karabinere føyd til sortimentet. Ut av den spede begynnelsen vokste firmaet Cassin fram som en kjent produsent av fjellsportartikler og sportsbekledning. Merkenavnet Cassin ble på slutten av 1990-tallet kjøpt opp av fjellutstyrsfirmaet C.A.M.P.History about C.A.M.P.

 Æresbevisninger 
Cassin ble i 1980 utnevnt til storoffiser av Republikken Italias fortjenstorden.Grande Ufficiale Ordine al Merito della Repubblica Italiana , quirinale.it I 1999 ble han forfremmet til storkors av samme orden.Cavaliere di Gran Croce Ordine al Merito della Repubblica Italiana , quirinale.it

 Referanser 

 Kilder 


 Litteratur 
 Christine Kopp: Ein Stück Urgestein, til Ricardo Cassins 100-årsdag, Neue Zürcher Zeitung 11. desember 2008

 Eksterne lenker 
 History about C.A.M.P.

Kategori:Italienske fjellklatrere
Kategori:Personer fra provinsen Pordenone